da en en en fr de da id da nb da en en da da en da en en da da da en en
Ali ventede længe men ikke forgæves - Svanholm i spidsen i cricket - Svanholm Cricketklub
Søndag d. 15. august 2010 kl. 23:35 af Henrik Pfaff
Svanholm er nu på 1. pladsen i elitedivisionen i cricket og det skyldtes under søndagens kamp mod KB særligt en spiller, Ali Ahmed. Han fik sin debut for Svanholm i begyndelsen af denne sæson - han er 1. års senior.
Han kom fra KB - havde i flere år ønsket at blive medlem i Svanholm, hvor han også har trænet 'udenfor nummer', men Svanholm ønsker ikke at modtage ungdomsspillere fra andre klubber for ikke at ødelægge ungdomsarbejdet i de øvrige københavnske klubber.
Ahmed er en lovende spiller og særdeles flittigt trænende. Har været i kastemaskinen sammen med Hamid Shah masser af gange i vinters og springer ikke en træning over, selvom han bor ret langt væk.  Men han havde ikke succes. Tilmed gik han i stykker, så han måtte vente helt til søndagens kamp mod KB for at bevise sit potentiale.
Her præsterede han 78 point ud af Svanholms 202 og spillede med et overblik og en ro, som mangen en ældre spiller vil misunde ham.
KB`s tredje gærde gik først ved 79, men da der først var hul gik det tjep.
Svanholms Brett Mulder tog 4 gærder for 11 - og KB var ude for 117.
Mens webmaster har været på sommerferie har Glostrup tabt tre kampe - på stribe - og det betyder at Svanholm og Herning ligger lige i spidsen med 18 turneringspoints, mens Glostrup er nr. 3 med 16 turneringspoints Lørdag på Svanholm Park mødes Svanholm og Glostrup til den første af to afgørende kampe. Kampen er en udsat en af slagsen. Den første regnede væk.